**01РЕПУБЛИКА СРБИЈА**

**АУТОНОМНА ПОКРАЈИНА ВОЈВОДИНА**

**ОПШТИНА БАЧ**

**ОПШТИНСКА УПРАВА**

**Број: 02-6-1/2023-IV-01**

**Дана: 31. мај 2023. године**

**Б А Ч**

На основу члана 4. став 8. и члана 94, 96, 102. и 103. став 1. Закона о запосленима у аутономним покрајинама и јединицама локалне самоуправе („Сл. гласник РС“, бр. 21/2016, 113/2017, 113/2017 - др. закон, 95/2018 и 114/2021), члана 11. став 1. и став 2, члана 12. став 1, члана 12.а, члана 13. и 13.а. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС“, бр. 95/2016 и 12/2022), члана 9. став 1. Одлуке о Општинској управи Бач („Службени лист општине Бач“, број 9/2019), Правилника о унутрашњој организацији и систематизацији радних места у Општинској управи Бач, Интерном ревизору и Правобранилаштву општине Бач, број: 020-3-276/2022-II од дана 22. децембра 2022. године, Правилника о измени и допуни Правилника о унутрашњој организацији и систематизацији радних места у Општинској управи Бач, Интерном ревизору и Правобранилаштву општине Бач, број: 020-2-79/2023-II од дана 14. марта 2023. године, Правилника о измени и допуни Правилника о унутрашњој организацији и систематизацији радних места у Општинској управи Бач, Интерном ревизору и Правобранилаштву општине Бач, број: 020-2-121/2023-II од дана 16. маја 2023. године, Кадровског плана Општинске управе Бач, Интерне ревизије и Правобранилаштва општине Бач за 2023. годину број: 011-73/2022-I од дана 16. децембра 2022. године и Закључка Комисије за давање сагласности за ново запошљавање и додатно радно ангажовање код корисника јавних средстава 51 број:112-2680/2023 од 29. марта 2023. године, Општинска управа Бач, оглашава

**ЈАВНИ КОНКУРС**

**ЗА ПОПУЊАВАЊЕ ИЗВРШИЛАЧКОГ РАДНОГ МЕСТА**

**ИНТЕРНИ РЕВИЗОР**

I Орган у коме се радно место попуњава

Општина Бач, Трг др Зорана Ђинђића бр. 2, 21420 Бач.

II Радно место које се попуњава

Интерни ревизор

Звање: Саветник – 1 извршилац, неодређено време.

Опис послова:

Руководи, организује, планира рад интерне ревизије и обавља најсложеније послове ревизије; стара се о законитом, правилном и благовременом обављању послова интерне ревизије; обезбеђује највиши професионални ниво обављања интерне ревизије; руководи ревизијама система, ревизијама усаглашености, финансијским ревизијама, ревизијама информационих технологија и ревизијама успешности или комбинацијама наведених типова ревизија;

Припрема и подноси на одобравање председнику Општине нацрт Повеље интерне ревизије, нацрт Стратешког и Годишњег плана интерне ревизије;

Организује, координира и спроводи радне задатке, одобрава план обављања појединачних ревизија, спроводи годишњи план интерне ревизије и примењује методологију интерне ревизије у јавном сектору;

Припрема и подноси на одобрење председнику Општине План за професионалну обуку и професионални развој интерног ревизора;

Обезбеђује одржавање организационих и професионалних етичких стандарда; припрема извештаје из делокруга рада и доставља председнику Општине Годишњи извештај, извештај о резултатима сваке појединачне ревизије и свим важним налазима, датим препорукама, периодичне извештаје о напретку спровођења Годишњег плана интерне ревизије, извештаје о свим случајевима у којима су активности интерног ревизора наишле на ограничења;

Сарађује са екстерном ревизијом и Министарством финансија Републике Србије;

Самосталан је у раду, са способношћу самосталног процењивања и одлучивања;

Обавља и друге најсложеније задатке у области интерне ревизије по налогу председника Општине.

Услови:

Поред општих услова, прописаних чланом 80. Закона о запосленима у аутономним покрајинама и јединицама локалне самоуправе („Сл. гласник РС“, бр. 21/2016, 113/2017, 113/2017 - др. закон, 95/2018 и 114/2021), кандидати треба да испуњавају и следеће посебне услове: стечено високо образовање из научне области економске науке, на основним академским студијама у обиму од најмање 240 ЕСПБ, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, положен државни стручни испит, положен испит за овлашћеног интерног ревизора у јавном сектору; најмање три године радног искуства у струци, познавање рада на рачунару, потребне компетенције за рад на радном месту.

**III Компетенције које се проверавају у изборном поступку:**

Чланом 19. став 1. и став 2. Закона о запосленима у аутономним покрајинама и јединицама локалне самоуправе („Сл. гласник РС“, бр. 21/2016, 113/2017, 113/2017 - др. закон, 95/2018 и 114/2021), прописано је да су при запошљавању свим кандидатима под једнаким условима доступна сва радна места и да се избор кандидата заснива на стручној оспособљености, знању и вештинама односно провери компетенција.

Изборни поступак по интерном конкурсу за наведено извршилачко радно место, спроводи се у више обавезних фаза и то следећим редоследом: провера посебних функционалних компетенција и интервју са комисијом.

У свакој фази изборног поступка врши се вредновање кандидата и само кандидат који испуни унапред одређено мерило за проверу одређене компетенције у једној фази изборног поступка може да учествује у провери следеће компетенције, у истој или наредној фази.

**Провера посебних функционалних компетенција:**

1. Посебна функционална компетенција у одређеној области рада - стручно-оперативни послови (методе и технике опсервације, прикупљања и евидентирања података; технике обраде и израде прегледа података; методе анализе и закључивања о стању у области) - провераваће се путем симулације - писмено.

2. Посебна функционална компетенција за одређено радно место - планска документа, прописи и акта из надлежности и организације органа (Статут општине Бач *(Сл. лист општине Бач, бр. 2/2019 и 38/2020)*, Одлука о Општинској управи Бач *(„Сл. лист Општине Бач“, бр. 9/2019)*, провераваће се путем симулације - усмено.

3. Посебна функционална компетенција за одређено радно место - прописи из делокруга радног места (Закон о локалној самоуправи *(„Сл. гласник РС“, бр. 129/2007, 83/2014 - др. закон, 101/2016 - др. закон, 47/2018 и 111/2021 - др. закон);* Закон о финансирању локалне самоуправе *(„Сл. гласник РС“, бр. 62/2006, 47/2011, 93/2012, 99/2013 - усклађени дин. изн., 125/2014 - усклађени дин. изн., 95/2015 - усклађени дин. изн., 83/2016, 91/2016 - усклађени дин. изн., 104/2016 - др. закон, 96/2017 - усклађени дин. изн., 89/2018 - усклађени дин. изн., 95/2018 - др. закон, 86/2019 - усклађени дин. изн., 126/2020 - усклађени дин. изн., 99/2021 - усклађени дин. изн., 111/2021 - др. закон и 124/2022 - усклађени дин. изн.),* Закон о буџетском систему *(„Сл. гласник РС“, бр. 54/2009, 73/2010, 101/2010, 101/2011, 93/2012, 62/2013, 63/2013 - испр., 108/2013, 142/2014, 68/2015 - др. закон, 103/2015, 99/2016, 113/2017, 95/2018, 31/2019, 72/2019, 149/2020, 118/2021, 138/2022 и 118/2021 - др. закон*)- провераваће се путем симулације - усмено.

**Интервју са комисијом**: На завршни разговор, у циљу процене мотивације за рад на радном месту, могућих доприноса и прихватања вредности органа, конкурсна комисија позива само кандидате који су прошли усмену проверу, односно кандидате које су сви чланови конкурсне комисије у свим облицима провере вредновали оценом “делимично задовољава“ (2) или „задовољава“ (3).

**IV Место рада**

Општинa Бач, ул. Трг др Зорана Ђинђића бр. 2.

**V Рок за подношење пријава на јавни конкурс**

Рок за подношење пријава је 15 дана. Рок почиње да тече наредног дана од дана оглашавања обавештења о јавном конкурсу у дневним новинама које се дистрибуирају за целу територију Републике Србије, као и у новинама на језицима националних мањина са територије општине Бач.

**VI Лице које је задужено за давање обавештења о јавном конкурсу:**

Антонија Чапеља, телефон: 021/6070075, локал 122, сваког радног дана од 7,00 до 15,00 часова.

**VII Адреса на којој се подносе пријаве на јавни конкурс:**

Пријаве и доказе о испуњавању услова конкурса кандидат може доставити лично или препорученом пошиљком на адресу: Општина Бач, ул. Трг др Зорана Ђинђића бр. 2, 21420 Бач, са назнаком „За Конкурсну комисију - Пријава на јавни конкурс за попуњавање извршилачког радног места Интерни ревизор - са назнаком “не отварај“.

Непотпуне, неблаговремене и недопуштене пријаве биће одбачене.

**VIII Трајање радног односа који се заснива**

Радни однос за оглашено извршилачко радно место заснива се на неодређено времe.

**IX Докази који се прилажу уз пријаву на јавни конкурс:**

* 1. Потписана пријава на конкурс са радном биографијом која садржи наводе о досадашњем радном искуству, контакт телефон, а по могућности и e-mail адреса;
  2. Фотокопија личне карте или одштампан очитан извод;
  3. Изјава у којој се кандидат опредељује да ли ће сам прибавити податке о чињеницама о којима се води службена евиденција или ће то орган учинити уместо њега (образац је објављен уз текст конкурса на интернет страници општине Бач);

4. Уверење о држављанству (не старије од 6 месеци);

5. Извод из матичне књиге рођених (не старије од 6 месеци);

6. Доказ о стручној спреми (оригинал или оверена фотокопија дипломе којом се потврђује стручна спрема, не старија од 6 месеци);

7. Уверење о положеном државном стручном испиту;

8. Увререње о положеном испиту за овлашћеног интерног ревизора у јавном сектору;

9. Уверење надлежног органа МУП-а, да кандидат није правоснажно осуђиван на безусловну казну затвора од најмање шест месеци (не старије од 6 месеци);

10. Уверење да кандидату раније није престајао радни однос у државном органу, односно органу аутономне покрајине или јединице локалне самоуправе, због теже повреде дужности из радног односа;

11. Оригинал или оверена фотокопија доказа о радном искуству у струци (решење, уговор, потврда).

Сви докази прилажу се у оригиналу или у фотокопији која је оверена код надлежног органа.

Изабрани кандидат који нема положен државни стручни испит дужан је да га положи у року од шест месеци од дана заснивања радног односа.

Изабрани кандидат који нема положен испит за овлашћеног интерног ревизора у јавном сектору, прима се на рад и може обављати послове овлашћеног интерног ревизора у јавном сектору, најдуже годину дана од дана завршетка обуке коју организује Централна јединица за хармонизацију Министарства финансија, у ком року је дужан да положи испит.

Напомена:Чланом 9. и 103. Закона о општем управном поступку („Службени гласник РС“, број 18/16 и 95/18 – аутентично тумачење), прописано је да орган може да врши увид, прибавља и обрађује личне податке о чињеницама о којима се води службена евиденција, осим ако странка изричито изјави да ће те податке прибавити сама.

Документа о којима се води службена евиденција су: извод из матичне књиге рођених, уверење о држављанству, уверење из казнене евиднције, уверење о положеном стручном испиту за рад у органима државне управе, уверење да му раније није престајао радни однос у државном органу, односно органу аутономне покрајине или јединице локалне самоуправе, због теже повреде дужности из радног односа, увререње о положеном испиту за овлашћеног интерног ревизора у јавном сектору.

Кандидат је дужан да уз напред наведене доказе, попуни и достави образац којим се опредељује за једну од две могућности: да орган прибави податке о којима се води службена евиденција или да кандидат сам прибави потребне податке. Образац се може преузети на интернет страници општине Бач и објављен је уз текст Јавног конкурса.

**X Провера посебних функционалних компетенција у изборном поступку**

Са кандидатима чије су пријаве благовремене, допуштене, разумљиве и потпуне и који

испуњавају услове предвиђене огласом о јавном конкурсу, провера посебних функционалних компетенција и интервју са комисијом обавиће се у просторијама Општине Бач, о чему ће кандидати бити благовремено обавештени писменим путем.

**XI Напомене:**

Неблаговремене, недопуштене, наразумљиве или непотпуне пријаве и пријаве уз које нису пристигли сви потребни докази, Kонкурсна комисија одбацује решењем против кога се може изјавити жалба Жалбеној комисији Општинске управе Бач у року од осам дана од дана пријема решења. Жалба кандидата не одлаже извршење решења

Јавни конкурс спроводи Конкурсна комисија коју је именовао начелник Општинске управе општине Бач.

Сви изрази, појмови, именице, придеви и глаголи у овом огласу, који су употребљени у мушком граматичком роду, односе се без дискриминације и на особе женског пола.

Овај конкурс објављује се на интернет презентацији општине Бач, на огласној табли Општинске управе Бач, а обавештење о јавном конкурсу биће објављено дана 01.06.2023. године у дневним новинама „Дневник“ које се дистрибуирају за целу територију Републике Србије, листу на мађарском језику „Magyar Szo“ и листу на словачком језику „Hlas ljudu“.

**Начелник Општинске управе Бач**

**Шпиро Шоргић, дипл. правник, с. р.**